Phasepoto ya bohahlaudi ke tokomane e hlokehang ha o eta ho ya naheng e nngwe kapa bakeng sa ho boela o kena hape ka hara naha ya Afrika Borwa. Phasepoto ya bohahlaudi e fuwa baahi ba naha ya Afrika Borwa ba dilemo tse 16 kapa ka hodimo ho moo. E sebetsa ho etela dinaheng tsohle ntle le haebe ho boletswe ka tsela e nngwe e sele. Yona e nka dilemo tse 10 ho tloha nakong eo ho fanweng ka yona.
O lokela ho ba le tokomane ya boitsebiso e nang le metsero kapa setifikeiti sa tswalo hore o etse kopo. Dikopo tsa phasepoto ya bohahlaudi mmoho le tokomane ya boitsebiso di ka etswa ka nako e le nngwe ha o sa kgone ho leta.
Tlatsa foromo ya kopo ya BI-73 mme o ise ka bowena ofising e haufi ya Lefapha la Ditaba tsa Lehae. O ka e isa embasing kapa misheneng ha o etsa kopo o le mose.
Kgatiso tsa menwana ya hao di tla nkuwa hore di rejistarwe Rejistareng ya Baahi.
Romela dinepe tse pedi tsa boholo ba dinepe tsa phasepoto.
Phasepoto ho ka fanwa ka yona dibekeng tse 6.